Sklep Splošnega sodišča z dne 6. avgusta 2024 – Berlin Hyp/EOR
(Zadeva T-440/23)1
(Ekonomska in monetarna unija – Bančna unija – Enotni mehanizem za reševanje kreditnih institucij in določenih investicijskih podjetij (EMR) – Enotni sklad za reševanje (ESR) – Sklep EOR o izračunu predhodnih prispevkov za prispevno obdobje 2023 – Člen 70(2) Uredbe (EU) št. 806/2014 – Očitno utemeljena tožba – Časovna omejitev učinkov sklepa)
Jezik postopka: nemščina
Stranke
Tožeča stranka: Berlin Hyp AG (Berlin, Nemčija) (zastopniki: H. Berger, M. Weber in D. Schoo, odvetniki)
Tožena stranka: Enotni odbor za reševanje (zastopniki: J. Kerlin, D. Ceran in T. Wittenberg, agenti, skupaj s H.-G. Kamannom in P. Geyem, odvetnikoma)
Intervenienta v podporo tožene stranke: Evropski parlament (zastopnika: G. Bartram in M. J. Etienne, agenta), Svet Evropske unije (zastopniki: J. Haunold, A. Westerhof Löfflerová in J. Bauerschmidt, agenti)
Predmet
Tožeča stranka s tožbo na podlagi člena 263 PDEU predlaga razglasitev ničnosti sklepa Enotnega odbora za reševanje (EOR) SRB/ES/2023/23 z dne 2. maja 2023 o izračunu predhodnih prispevkov v enotni sklad za reševanje (ESR) za leto 2023 v delu, v katerem se nanaša nanjo.
Izrek
Sklep Enotnega odbora za reševanje (EOR) SRB/ES/2023/23 z dne 2. maja 2023 o izračunu predhodnih prispevkov v enotni sklad za reševanje (ESR) za leto 2023 se razglasi za ničen v delu, v katerem se nanaša na Berlin Hyp AG.
Učinki sklepa SRB/ES/2023/23 se v delu, ki se nanaša na Berlin Hyp, ohranijo, dokler EOR ne sprejme potrebnih ukrepov za izvršitev tega sklepa, in to v razumnem roku, ki ne sme presegati šestih mesecev od dneva, ko ta sklep postane pravnomočen.
EOR poleg svojih stroškov nosi stroške, ki so nastali Berlin Hyp AG.
Evropski parlament in Svet Evropske unije nosita svoje stroške.
____________
1     UL C 321, 11.9.2023.